OpenLLM-France/wikimedia huggingface dataset:
# Riu Oleniok

El Riu Oleniok (rus: Оленёк, de vegades escrit com Оленек , Olenek; en idioma sakha: Өлөөн, Ölöön) és un riu, un dels més llargs de Rússia, al nord de Sibèria, situat a l'oest del riu Lena i a l'est del riu Anabar. Fa 2.292 km de llargada i es navegable en uns 92 km des de la desembocadura. L'abocament anual mitjà d'aigua és 1.210 m3/s. El seu principal afluent és el riu Arga-Sala.
El naixement del riu es troba al nord de l'Altiplà de Sibèria Central al krai de Krasnoiarsk, des d'on flueix al nord-est fins al poble d'Oleniok abans de buidar-se al Golf d'Oleniok.
Oleniok és conegut pels seus abundants peixos. Es congela durant més de vuit mesos cada any i el clima en la seva zona és dur a causa de la influència directa de l'Àrtida.
Dyangylakh o Dzhyangylakh (Ostrov Dyangylakh) és una gran illa plana del seu delta. Hi ha moltes illes més petites a la seva immediata zona, com Eppet a la vora oriental.

## Història

El 1633, Ivan Rebrov va arribar a l'Oleniok al delta de Lena i hi va construir un fort. El 1642-44 Rebrov i Fedot Alekseyev Popov van arribar al riu però van ser expulsats pels indígenes.
L'explorador de l'Àrtida rus i pioner Vasili Pronchishchev i la seva esposa Maria Pronchishcheva van morir d'escorbut en aquesta zona al setembre de 1736, mentre que cartografiaven les costes del mar Laptev. Després de la seva mort, el marit i la dona van ser enterrats a la desembocadura del riu Oleniok.
L'any 1956, el període Oleniokià del Triàsic va ser nomenat pels estrats de roca a la zona d'Oleniok.

## Referències

* ↑ Lantzeff, George V., and Richard A. Pierce. Eastward to Empire: Exploration and Conquest on the Russian Open Frontier, to 1750. Montreal: McGill-Queen's University Press, 1973.

## Enllaços externs

* Dades històriques Arxivat 2004-12-27 a Wayback Machine.
* Excavacions al lloc d'enterrament de la parella
* Dyangylakh
# Francesca Galli

Francesca Galli (Desio, 5 de juliol de 1960) va ser una ciclista italiana. Del seu palmarès destaquen tres medalles, una d'elles d'or, als Campionats del Món en contrarellotge per equips. També aconseguí el Campiona nacional en ruta.

## Palmarès

* 1979
** Campiona d'Itàlia en ruta
* 1980
** 1a al Trofeu Alfredo Binda
* 1988
** Campiona del món en contrarellotge per equips (amb Roberta Bonanomi, Maria Canins i Monica Bandini)
* 1990
** Vencedora d'una etapa al Giro d'Itàlia

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa 2 a museociclismo.it
# Todd Haynes

Todd Haynes (Encino, Califòrnia, Estats Units, 2 de gener de 1961) és un director de cinema i guionista estatunidenc.

## Biografia

Fill de Sherry i Lynne Allen E. Semler Haynes. Declaradament homosexual, va ser considerat un cineasta controvertit.
Es va graduar en Semiòtica a la Universitat de Brown. El 1987 va dirigir el curtmetratge Superstar: The Karen Carpenter Story, que narra la vida de la cantant Karen Carpenter, utilitzant Barbies en lloc d'actors. El 1991 va debutar amb el seu primer llargmetratge Poison, produïda gràcies a una subvenció de 25.000 dòlars de l'associació nacional per al desenvolupament de les arts, amb base als escrits de Jean Genet. A la pel·lícula són tres històries diferents: un nen que es tira per la finestra després de matar el seu pare, un metge que es converteix en un leprós assassí després de provar la seva pròpia teoria, i finalment, una història que s'ocupa de l'homosexualitat a la presó.
La notorietat de la pel·lícula i del director s'han reforçat també per la querella promoguda pel reverend Donald Wildmonla i la seva associació conservadora, l'American Family Association, que va acusar la pel·lícula de ser immoral.
Quatre anys després el director ha dirigit Julianne Moore a Safe. El 1998 es va inspirar en el glam rock per a la pel·lícula Velvet Goldmine, mentre que el 2002 va tornar a treballar amb Julianne Moore a Lluny del Cel.
El 2007, ha reunit un elenc estel·lar a I'm Not There, inspirat en la vida de Bob Dylan, en què sis actors diferents interpreten les obres del cantautor.
La seva sisena pel·lícula, Carol, és una adaptació de la novel·la El preu de la sal, de Patricia Highsmith, del 1952. Les intèrprets principals són Cate Blanchett, Rooney Mara, Sarah Paulson i Kyle Chandler. Pel seu paper en aquesta pel·lícula, Mara va ser guanyadora ex aequo de la Palma d'Or a la millor interpretació femenina al 68è Festival de Cannes 2015.

## Filmografia
### Llargmetratges

| Any | Títol | Director | Guionista | Productor |
| 1991 | Poison | Sí | Sí | No |
| 1995 | Safe | Sí | Sí | No |
| 1998 | Velvet Goldmine | Sí | Sí | No |
| 2002 | Lluny del cel | Sí | Sí | No |
| 2007 | I'm Not There | Sí | Sí | No |
| 2015 | Carol | Sí | No | No |
| 2017 | Wonderstruck | Sí | No | No |
| 2019 | Dark Waters | Sí | No | No |
| 2021 | The Velvet Underground | Sí | Sí | Sí |
| TBA | May December | Sí | No | No |

### Curts

* Assassins: A Film Concerning Rimbaud (1985)
* Superstar: The Karen Carpenter Story (1987)

### Videoclip

* Disappearer - Sonic Youth (1990)

## Referències

* ↑ Todd Haynes, Biografia (1961 -), 13 setembre 2009
* 1 2 3 Todd Haynes
* ↑ Poison
* ↑ «Festival de Cannes: Palmarès 2015» (en castellà). Arxivat de l'original el 14 de febrer 2016. [Consulta: 8 febrer 2016].

## Enllaços externs

* ToddHaynes.net Arxivat 2016-11-04 a Wayback Machine. (anglès)
* Todd Haynes Arxivat 2011-07-24 a Wayback Machine. (anglès)
* "This Is Not a Bob Dylan Movie" article del The New York Times (anglès)
# Lance Thomas

Lance Thomas (nascut el 24 d'abril de 1988 a Brooklyn, Nova York) és un jugador de bàsquet estatunidenc que actualment pertany als New York Knicks de l'NBA. Amb 2,03 metres d'alçada, juga en la posició d'aler.

## Enllaços externs

* Estadístiques de Lance Thomas a Basketball-Reference.com (anglès)
# Joseph Kony

Joseph Kony (Odek, est de Gulu, nord d'Uganda, 1961) és el cabdill principal del grup guerriller paramilitar denominat Exèrcit de Resistència del Senyor (LRA, de l'anglès, "Lord's Resistance Army"), avui dia partícip d'una sagnant campanya per a establir un govern teocràtic a Uganda, segons el seu líder, es basaria en els preceptes de la Bíblia cristiana i del Decàleg o Deu Manaments. El LRA, que s'ha guanyat un mal nom a causa de la brutalitat exercida en contra de la població del nord d'Uganda, ha reclutat aproximadament a 20.000 nens des de l'inici de la rebel·lió el 1987. A més, ha segrestat més de 40.000 nens i ha desplaçat el voltant d'1,8 milions de persones a Acholi, Lango, Teso i la regió del Sud-oest del Nil.

## Història

Joseph Kony assegura considerar-se a si mateix com un bon cristià i diu que el seu gran objectiu és que Uganda sigui una nació cristiana; és per això que el 1987 ideà un moviment de resistència anomenat l'Exèrcit de Resistència del Senyor (LRA). L'LRA ha estat a una guerra civil permanent contra el govern ugandès des d'ençà. Si l'LRA guanyés, Kony ha promès que Uganda es convertirà a una forma de govern teòcrata amb lleis basades en els Deu Manaments. L'LRA ha estat acusat de segrestar nens per a utilitzar-los com a soldats o esclaus sexuals. Com a part de la seva inclinació ideològica es diu que, sovint, cal que aquests nens assassinin als seus propis pares i, d'aquesta manera, aconseguir que no tinguin cap lloc a on retornar. Una vegada han estat segrestats, els nens són utilitzats com a mules, tot carregant avituallament de l'LRA fins que es troben massa debilitats per continuar caminant. Una vegada això succeeix són assassinats o simplement es deixen que morin.
Els nens segrestats també serveixen com a esquer, sent enviats a primera línia (sense portar armes) quan l'exèrcit ugandès es troba en confrontació amb l'LRA. L'acusació indica també que les nenes segrestades a les quals Kony o els seus comandants troben atractives, es converteixen en "esposes" en cas que es neguin a ser violades i, posteriorment, assassinades. Segons la denúncia, als nens captius que causen problemes se'ls talla el nas, les orelles i/o els llavis. Després, se'ls obliga a menjar la seva pròpia carn.

## Referències

* ↑ «Wanted Persons - Kony, Joseph». Interpol, 2006. Arxivat de l'original el 28 d’abril 2012. [Consulta: 13 octubre 2012].
* 1 2 Green, Matthew. The Wizard of the Nile: The Hunt for Africa's Most Wanted. Portobello Books, 2008, p. 136. ISBN 978-1-84627-031-4.
* 1 2 Beatrice Debut Gulu. «Portrait of Uganda's rebel prophet, painted by wives». Mail & Guardian Online, 10-02-2006. [Consulta: 7 març 2012].
* 1 2 Howden, Daniel «The deadly cult of Joseph Kony». The Independent, 08-11-2008 [Consulta: 7 març 2012].
* 1 2 Craine, Anthony. «Joseph Kony». Encyclopedia Britannica. Encyclopedia Britannica. [Consulta: 7 març 2012].
# Paolo Simion

Paolo Simion (Castelfranco Veneto, 10 d'octubre de 1992) és un ciclista italià, professional des del 2015 i actualment a l'equip Bardiani CSF. Combina la carretera amb el ciclisme en pista.

## Palmarès en carretera

* 2010
** Campió d'Itàlia júnior en ruta
* 2012
** 1r al Circuit del Porto-Trofeu Arvedi
** 1r a la Parma-La Spezia
* 2013
** 1r al Circuit del Porto-Trofeu Arvedi
** Vencedor d'una etapa al Giro del Friül-Venècia Júlia
* 2018
** Vencedor d'una etapa al Tour de Croàcia

### Resultats al Giro d'Itàlia

* 2016. 131è de la classificació general
* 2018. 145è de la classificació general
* 2019. 140è de la classificació general

## Palmarès en pista

* 2010
** Campió d'Europa júnior en Òmnium
* 2013
** Campió d'Itàlia de Persecució per equips (amb Marco Coledan, Alex Buttazzoni i Elia Viviani)

### Resultats a la Copa del Món

* 2012-2013
** 1r a Cali, en Òmnium

## Enllaços externs

* Fitxa a cyclingarchives.com
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Luis von Ahn

Luis von Ahn (Ciutat de Guatemala, 1979) és un informàtic, empresari i professor de ciències de la computació a la Universitat Carnegie Mellon. És el fundador de les companyies Duolingo, Captcha i Recaptcha, la qual va ser venuda a Google en 2009. És a més conegut com un dels pioners de la idea de crowdsourcing.

## Honors

Les seves recerques en computació i en crowdsourcing li han donat reconeixement internacional i diversos honors en l'àmbit científic i tecnològic. En 2006 va guanyar el premi MacArthur (també conegut com el premi del geni). Ha estat nomenat un dels 50 millors cervells en la ciència per la revista Discover, un dels 10 científics més brillants de 2006 per Popular Science, i una de les 50 persones més influents a la tecnologia per Silicon.com. En 2012, el President dels Estats Units Barack Obama li va atorgar a von Ahn el premi de jove destacat en la ciència i enginyeria.
En 2009, el diari Siglo XXI de Guatemala va nomenar a Luis von Ahn com el seu personatge de l'any. En 2011, la revista Foreign Policy en Espanyol va escollir a von Ahn com l'intel·lectual més influent d'Iberoamèrica. El 8 de gener de 2012, va ser triat pel periòdic guatemalenc Prensa Libre com a personatge de l'any 2011.

## Biografia

Von Ahn va néixer i va créixer a la Ciutat de Guatemala. Va estudiar en el Col·legi Americà de Guatemala, d'on es va graduar el 1996. L'any 2000, va rebre un B.S. en matemàtiques de la Universitat de Duke i en 2005 un doctorat en ciències de la computació de la Universitat Carnegie Mellon sota la supervisió de Manuel Blum, qui és conegut per haver supervisat a molts dels investigadors en informàtica més destacats del món.

## Referències

* ↑ Medina, Miguel Ángel «“Podía haberme retirado pero me aburrí a la semana”» (en castellà). El País, 19-03-2014.
* ↑ Google. «Google acquires Luis von Ahn's company, ReCAPTCHA» (en anglès), 25-05-2011.
* 1 2 El inventor del código Captcha ¡es guatemalteco! Arxivat 2014-10-06 a Wayback Machine., sitio digital 'Yahoo! Noticias en español', 23 de setembre de 2014.
* ↑ MacArthur Fellows profile
* ↑ Official Google Blog, "Congratulations, Luis von Ahn"
* ↑ President Obama Honors Outstanding Early-Career Scientists
* ↑ Foreign Policy. «Los 10 Nuevos Rostros del Pensamiento Iberoaméricano». Arxivat de l'original el 2011-06-21. [Consulta: 19 març 2015].
* ↑ Prensa Libre. «Personaje del Año 2011», 08-01-2012. Arxivat de l'original el 2012-01-17. [Consulta: 19 març 2015].
# William Penny

William Penny (Peterhead, Escòcia, 12 de juliol de 1809 - Aberdeen, 1 de febrer de 1892) va ser un caçador de balenes i explorador de l'Àrtida escocès.

## Biografia

Als 12 anys va fer el primer viatge per caçar balenes. El 1829 ja era primer oficial i feia viatges anuals a l'estret de Davis. El 1835 dirigí el Neptuno i defensà el canvi en les tècniques de caça de la balena, amb l'establiment d'estacions baleneres prop de la zona de caça, evitant així els llargs viatges des d'Anglaterra i fent la caça més segura i eficient. Penny proposà establir-se a l'illa de Baffin, però abans calia fer una exploració prèvia, ja que des de l'època de Martin Frobisher i John Davis la zona no havia estat visitada.
Amb els anys el seu interès per la caça de balenes disminuí, alhora que augmentava l'interès en la recerca de John Franklin i la seva expedició, desapareguts des de 1845. Durant les temporades de caça de 1847 i 1849 intentà, sense èxit, contactar amb Franklin. Després d'obtenir el suport econòmic de Lady Franklin i el vistiplau de l'Almirallat britànic inicià una expedició de recerca de Franklin amb els vaixells Lady Franklin i Sophia. Va partir l'abril de 1850 i, després de trobar el lloc on hivernaren els homes de Franklin, a l'illa de Beechey, passà l'hivern a Assistance Bay, a l'illa Cornwallis, prop d'on també estaven Horatio Thomas Austin i John Ross. Els tres es repartiren la zona a explorar i Penny escollí el canal de Wellington. Allà trobà indicis de Franklin, però en reunir-se amb Austin per comentar els fets acabaren discutint-se i marxant ambdós cap a casa.
Posteriorment renovà el seu interès per la caça de balenes a la zona de la badia Cumberland, introduint la tècnica de la caça sobre icebergs. El 1859 fou el promotor d'un dels primers baleners a vapor. Els darrers 25 anys de la seva vida els passà retirat a Aberdeen, on morí el 1892.

## Referències

* ↑ Ross, W.G.. «William Penny (1809-1892)». A: Artic Profiles (pdf) (en anglès), des. 1983, p. 380-381 [Consulta: 4 gener 2012].
* 1 2 3 «Biography – PENNY, WILLIAM – Volume XII (1891-1900) – Dictionary of Canadian Biography». [Consulta: 14 gener 2024].
# Carl August Kronlund

Carl August Kronlund (Skövde, 25 d'agost de 1865 - Estocolm, 15 d'agost de 1937) va ser un jugador de cúrling suec, que va competir a cavall del segle xix i del segle xx.
El 1924 va prendre part en els Jocs Olímpics de Chamonix, on guanyà la medalla de plata en la competició de cúrling. Fou el medallista, alhora que participant, més vell dels Jocs.

## Referències

* ↑ «Carl August Kronlund Olympic Results». sports-reference.com. Arxivat de l'original el 17 d'abril 2020. [Consulta: 5 gener 2018].
* ↑ Carl August Kronlund. Comitè Olímpic Suec
# Simone Velasco

Simone Velasco (Bolonya, 2 de desembre de 1995) és un ciclista italià, professional des del 2016. Actualment corre a l'equip Astana Qazaqstan Team. En el seu palmarès destaca la victòria al Trofeu Laigueglia de 2019.

## Palmarès

* 2013
** 1r al Gran Premi dell'Arno
* 2015
** 1r a la Copa de la Pau
** 1r a la Ruta d'Or
* 2019
** 1r al Trofeu Laigueglia
** Vencedor d'una etapa a la Setmana Internacional de Coppi i Bartali
* 2021
** Vencedor d'una etapa al Tour del Llemosí
* 2023
** Campió d'Itàlia en ruta
** Vencedor d'una etapa a la Volta a la Comunitat Valenciana

### Resultats al Tour de França

* 2022. 31è de la classificació general

### Resultats al Giro d'Itàlia

* 2023. 26è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Karl-Erik Wahlberg

Karl-Erik Wahlberg (Estocolm, 31 de març de 1874 - Estocolm, 1 d'agost de 1934) va ser un jugador de cúrling suec, que va competir a començaments del segle xx. El 1924 va prendre part en els Jocs Olímpics de Chamonix, on guanyà la medalla de plata en la competició de cúrling. El 1917 i 1934 guanyà el campionat nacional amb l'equip Stockholms CK.

## Referències

* ↑ «Karl Wahlberg Olympic Results». sports-reference.com. Arxivat de l'original el 17 d’abril 2020. [Consulta: 28 desembre 2017].
* ↑ Karl Wahlberg. Comitè Olímpic Suec
# Begoña Curero Sastre

Begoña Curero Sastre (Santa Coloma de Gramenet, 1990) és una nedadora paralímpica catalana.
Internacional amb la selecció espanyola, ha aconseguit quatre medalles al Campionat del Món de natació adaptada (2009) i una medalla de bronze al Campionat d'Europa (2009). Participà als Jocs Paralímpics de Londres 2012 en la prova de 200 m estils SM5.

## Palmarès

* 4 medalles al Campionat del Món de natació adaptada de 25 m (2009)
** 1 medalla d'argent en 50 m lliures S13
** 1 medalla d'argent en 100 m esquena S13
** 1 medalla de bronze en 100 m estils SM13
** 1 medalla de bronze en 200 m estils SM13
* 1 medalla al Campionat d'Europa de natació adaptada (2009)
** 1 medalla de bronze en 100 m lliures S13

## Referències

* ↑ Casquero, M.A. ««Mi próximo reto es destacar en los Juegos Paralímpicos de Londres de 2012»» (en castellà). La Opinión. El Correo de Zamora, 06-08-2011. [Consulta: 23 juny 2024].
# Medalla de la Marina i del Cos de Marines

La Medalla de la Marina i del Cos de Marines (anglès: Navy and Marine Corps Medal) és una condecoració dels Estats Units, creada el 7 d'agost de 1942 per Franklin Delano Roosevelt mitjançant una acta del Congrés.
És atorgada a qualsevol persona que, mentre servia amb la Marina i el Cos de Marines, es distingeix per heroisme sense estar en conflicte amb un enemic armat. Per accions de salvar vides cal que l'acció fos amb risc de la pròpia vida.
Se situa entre la Creu dels Vols Distingits) i l'Estrella de Bronze; i és equivalent a les Medalles del Soldat (USA), de l'Aviador (USAF) i dels Guardacostes (USCG).
Durant la segona meitat del segle xx, ha estat atorgada en lloc de les Medalles per Salvar Vides, per rescats al mar amb perill de la pròpia vida. Això és degut principalment a la creació d'una varietat de condecoracions militars addicionals que estan sovint millor considerades que les Medalles per Salvar Vides.
El futur President John F. Kennedy la va rebre per heroisme mentre servia com a Oficial Comandant d'una Llanxa Torpedinera PT-109 durant la II Guerra Mundial.

## Receptors notables

* Carl Brashear
* Pedro Del Valle
* James E. Williams
* Daniel Johnson
* John F. Kennedy
* Aloysius Schmitt

## Disseny

De forma hexagonal, hi ha la figura d'una àliga amb les ales esteses cap a dalt, amb una àncora als peus. A sota hi ha la bola del món i la inscripció "Heroism" (Heroisme).
Penja d'una cinta amb 3 barres d'igual amplada, en blau marí, groc i vermell.
# Monia Baccaille

Monia Baccaille (Marsciano, Província de Perusa, 10 d'abril de 1984) és una ciclista italiana, professional del 2006 al 2016. Combina la carretera amb la pista. Del seu palmarès destaquen dos Campionats nacionals en ruta, així com un bon nombre en pista.

## Palmarès en carretera

* 2006
** Vencedora d'una etapa al Trofeu d'Or
* 2008
** 1a al Gran Premi Elsy Jacobs
* 2009
** Campiona d'Itàlia en ruta
** 1a a la Clàssica Ciutat de Pàdua
* 2010
** Campiona d'Itàlia en ruta
** 1a al Gran Premi della Liberazione
* 2011
** 1a al Gran Premi Carnevale d'Europa
** Vencedora d'una etapa al Ladies Tour of Qatar
* 2012
** 1a al Gran Premi de Dottignies
** Vencedora d'una etapa al Tour of Chongming Island

## Palmarès en pista

* 2006
** Campiona d'Europa sub-23 en scratch
* 2008
** Campiona d'Itàlia en scratch
** Campiona d'Itàlia en persecució per equips
* 2009
** Campiona d'Itàlia en òmnium
** Campiona d'Itàlia en velocitat per equips
** Campiona d'Itàlia en persecució per equips
* 2010
** Campiona d'Itàlia en òmnium
** Campiona d'Itàlia en persecució per equips
* 2011
** Campiona d'Itàlia en òmnium
** Campiona d'Itàlia en puntuació

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Marcel·lí Andrés i Andrés

Marcel·lí Andrés i Andrés (Vilafranca, els Ports, 14 de maig de 1807 - Barcelona, 20 d'abril de 1852) va ser un metge i botànic valencià que va investigar la flora i fauna africanes.
D'origen molt humil, va estudiar Medicina a Barcelona. A causa del tancament de la universitat per motius polítics, i influït pel naturalista Mariano de la Paz Graells, en 1830 es va embarcar per al Dahomey (actual Benín), amb idea d'estudiar les seues espècies de plantes i animals. En actuar de metge de forma ocasional, va cridar l'atenció del rei local, en la cort del qual va romandre dos mesos, després d'això va seguir cap al golf de Guinea. D'allí va passar a Amèrica. Després d'una estada a Cuba i Brasil, va tornar a Àfrica, de nou a la cort del rei de Dam-Homé, exercint allí la medicina durant dos anys. En aquest període va acumular un important herbolari amb més de 6.000 exemplars, així com col·leccions de papallones i altres insectes. També va visitar les illes del golf de Guinea, actualment en els estats de Guinea Equatorial i São Tomé i Príncipe. En 1834 va elevar una exposició al govern espanyol posant en relleu la importància de l'illa de Fernando Poo, inici de la Guinea Espanyola.
Lamentablement, en la seua tornada a Barcelona les seues col·leccions es van perdre, pel que sembla, oblidades pel capità del veler que les transportava. Encara que va planejar el seu retorn a Àfrica per a reconstruir-les, va morir sense haver pogut realitzar les seues intencions.
Va morir de còlera a Barcelona, el 20 d'abril de 1852.

## Obres

* Relación del viaje de Marcelino Andrés por las costas de África, Cuba e Isla de Santa Elena publicada por la Real Sociedad Geográfica Española (1933).

## Referències

* ↑ «Marcel·lí Andrés i Andrés». Enciclopèdia Catalana.

## Enllaços externs

* Article sobre els carrers de València amb nom de naturalista
* Article del Boletín de la Sociedad Geográfica Española
# Kevin Martin

Kevin Martin, anomenat The Old Bear o K-Mart, (Killam, Canadà 1966) és un jugador de cúrling canadenc, guanyador de dues medalles olímpiques.

## Biografia

Va néixer el 31 de juliol de 1966 a la ciutat de Killam, població situada a la província d'Alberta.

## Carrera esportiva

Va participar en els Jocs Olímpics d'Hivern de 2002 realitzats a Salt Lake City (Estats Units), on aconseguí guanyar la medalla de plata en la prova per equips masculins de cúrling. En els Jocs Olímpics d'Hivern de 2010 realitzats a Vancouver (Canadà), i amb 43 anys, aconseguí guanyar la medalla d'or en aquesta mateixa prova.
Al llarg de la seva carrera ha aconseguit guanyar tres medalles en el Campionat del Món de cúrling, destancant la medalla d'or aconseguida el 2009.

## Referències

* 1 2 «Olympedia – Kevin Martin». [Consulta: 11 desembre 2021].

## Enllaços externs

* (anglès) worldcurling.org - Kevin Martin Arxivat 2014-10-09 a Wayback Machine.